Lebeau nem támogatta Belgium elszakadását az Egyesült Holland Királyságtól, de az 1830. augusztusi események során végül a felkelők mellé állt. Huy képviseletében került be a belga kongresszusba. Támogatta azt a javaslatot, hogy Lipót szász-coburg-gothai hercegnek ajánlják fel a belga trónt. Lipót trónra lépése után igazságügyminiszter, 1831. március 28. és július 21. között pedig külügyminiszter volt. 1831–1832 között tárca nélküli miniszter Félix de Muelenaere kormányában, majd igazságügyminiszter volt Albert Joseph Goblet d’Alviella kormányában (1832–1834).